钦定古今图书集成/明伦汇编/官常典/第739卷 > 杨忠 李睿 张钦
## 钦定古今图书集成/明伦汇编/官常典/第739卷 > 杨忠 李睿 张钦

按《明外史忠义传》：“忠，宁夏人。世官中卫指挥使，以功
进都指挥佥事。居官廉介，有谋勇，镇人称之。正德五
年，安化王寘𫔍反，其党丁广将杀巡抚安惟学，忠时
适在惟学侧，骂曰：‘贼狗，安敢犯上耶’！广怒，杀之，迄死
骂不绝口。又有李睿者，与忠同官，闻变驰至寘𫔍所，
门闭不得入，因大骂，遂为贼所杀。百户张钦不从逆”，
走至雷福堡，亦为叛党所杀。事闻，赠官增荫。表忠，睿
曰“忠烈之门”，钦曰“忠节之门。”